ԿԳ նախարար Արայիկ Հարությունյանը մեզ հետ զրույցում զարմացավ, թե ինչու ենք զարմացել այս փաստից։ «Կրթության եւ գիտության նախարարության վերապահումը եղել է բացառապես «Արարատյան բակալավրիատի» հետ կապված, բազմիցս ասել եմ, եւ տարօրինակ է, որ էս հարցը հնչում է, որ էդ ամենը նորից կապում եք «Այբ»-ի հետ։ Այբ»-ի հետ կապված եղել է զրո հայտարարություն երբեւէ»,- ասաց Արայիկ Հարությունյանը։ Խոսքն այն մասին է, որ «Այբ» դպրոցն ու «ԱԲ» ծրագիրը թեեւ նույն մարդու՝ Տեր Մեսրոպի հետ են կապվում, բայց տարբեր երեւույթներ են, եւ նախարարն անդրադարձել էր միայն «ԱԲ» ծրագրին։